केरल में सामने आए Coronavirus के 4,584 नए मामले, संक्रमितों की कुल संख्या 10.25 लाख के पार
कोविड-19 के केरल में 4,584 नए मामले सामने आए हैं, जिसके बाद यहां संक्रमितों की संख्या बढ़कर 10,26,286 हो गई।
तिरुवनंतपुरम: कोविड-19 के केरल में 4,584 नए मामले सामने आए हैं, जिसके बाद यहां संक्रमितों की संख्या बढ़कर 10,26,286 हो गई। केरल में कोविड-19 के 4,584 नए मामले सामने आने के बाद कुल संक्रमितों की संख्या बढ़कर 10.25 लाख के पार हो गई। वहीं मृतकों की संख्या 4,061 है। स्वास्थ्य मंत्री के के शैलजा ने बताया कि राज्य में 67,574 नमूनों की जांच हुई और संक्रमण दर 6.67 फीसदी दर्ज की गई। उन्होंने एक विज्ञप्ति में बताया कि संक्रमितों में से 74 राज्य से बाहर से आए हैं और 4,110 मरीज संक्रमित लोगों के संपर्क में आने से बीमार हो गए। हालांकि 288 लोग कैसे संक्रमित हुए, इसका पता लगाया जा रहा है। संक्रमितों में 33 स्वास्थ्यकर्मी भी हैं। राज्य में अब तक 9,61,789 मरीज संक्रमण मुक्त हो चुके हैं। वहीं संक्रमितों की कुल संख्या 10,26,286 है। राज्य में फिलहाल 59,814 मरीजों का उपचार चल रहा है।वहीं, देश में 19 दिनों के बाद कोविड-19 के 13,000 से ज्यादा नए मामले सामने आने के साथ ही संक्रमितों की कुल संख्या बढ़ कर 1,09,63,394 हो गयी जबकि 1,06,67,741 लोग स्वस्थ हो चुके हैं। केंद्रीय स्वास्थ्य मंत्रालय के आंकड़ों के मुताबिक, पिछले 24 घंटे में संक्रमण के कुल 13,193 मामले आए। संक्रमण से 97 और लोगों के दम तोड़ने से मृतकों की संख्या 1,56,111 हो गयी है। कुल 1,06,67,741 लोग स्वस्थ हो चुके हैं जिससे ठीक होने की दर 97.30 प्रतिशत हो गयी है और मृत्यु दर 1.42 प्रतिशत है।आंकड़ों के मुताबिक, देश में उपचाराधीन मरीजों की संख्या 1.5 लाख से नीचे हैं। कुल 1,39,542 मरीजों का उपचार चल रहा है, जो कि कुल मामलों का 1.27 प्रतिशत है। देश में पिछले साल सात अगस्त को संक्रमितों की संख्या 20 लाख, 23 अगस्त को 30 लाख और पांच सितम्बर को 40 लाख से अधिक हो गई थी। वहीं, संक्रमण के कुल मामले 16 सितम्बर को 50 लाख, 28 सितम्बर को 60 लाख, 11 अक्टूबर को 70 लाख, 29 अक्टूबर को 80 लाख और 20 नवम्बर को 90 लाख और 19 दिसम्बर को एक करोड़ के पार चले गए थे। भारतीय आयुर्विज्ञान अनुसंधान परिषद (आईसीएमआर) के अनुसार, देश में 18 फरवरी तक 20,94,74,862 नमूनों की कोविड-19 संबंधी जांच की जा चुकी है। इनमें से 7,71,071 नमूनों की जांच बृहस्पतिवार को की गई। संक्रमण से मरने वाले 97 लोगों में 38 महाराष्ट्र से, 14 केरल से और 10 पंजाब से हैं। देश में कोविड-19 से अब तक 1,56,111 लोगों की मौत हुई है जिनमें 51,669 लोग महाराष्ट्र से, 12,444 लोग तमिलनाडु से, 12,282 लोग कर्नाटक से हैं।वहीं 10,896 लोग दिल्ली से, 10,239 लोग पश्चिम बंगाल से, 8,709 लोग उत्तर प्रदेश से और 7,166 लोग आंध्र प्रदेश से हैं। स्वास्थ्य मंत्रालय ने बताया कि मरने वालों में 70 प्रतिशत से अधिक लोग गंभीर बीमारी से पीड़ित थे। मंत्रालय ने अपनी वेबसाइट पर बताया कि उसके आंकड़ों का आईसीएमआर के आंकड़ों के साथ मिलान किया जा रहा है।